એક આઘાતજનક અને વિચિત્ર ઘટનામાં ૬૩ વર્ષીય મહિલાની જીભ એક દરિયાઇ જીવ આરોગ્યા બાદ ‘ગર્ભવતી' બની ગઇ છે. આ પ્રાણીનું વીર્ય મહિલાના મોઢામાં રહી જતાં તેની જીભમાં વિચિત્ર પ્રકારની ગરબડ ઊભી થઇ હતી અને તેને દુખાવો ઉપડ્યો હતો. સાઉથ કોરિયાની મહિલાના મોઢામાં આ પ્રાણીએ વીર્ય છોડી દેતાં તેને દુખાવો ઉપડ્યો હતો અને તેને હોસ્પિટલમાં લઇ જવાઇ હતી. તપાસ બાદ ડોક્ટરોને એ જાણીને આઘાત લાગ્યો કે તેમની જીભ અને પેઢામાં ૧૨ નાના, સફેદ રેટિંયાના આકારના બગ જેવા વીર્ય બેગ્સ મળી આવ્યા હતા.